VM i ishockey for menn 1995

**VM i ishockey for menn 1995** var det 59. verdensmesterskapet i ishockey og ble arrangert på fire nivåer. VM på øverste nivå (pulje A, eller «A-VM») med deltakelse av tolv land ble arrangert i Stockholm og Gävle i Sverige fra 23. april til 7. mai 1995. VM på lavere nivåer ble arrangert på forskjellige terminer i mars og april 1995. I alt deltok 39 landslag i mesterskapet, en ny rekord i VM-sammenheng.

Finland ble verdensmester for aller første gang etter å ha slått vertsnasjon og forhåndsfavoritt Sverige 4−1 i finalen. Canada vant bronse etter å ha beseiret Tsjekkia 4–1.

## Oversikt

## Sluttplassering

## A-VM i ishockey 1995

A-VM i ishockey 1995 ble arrangert i Stockholm og Gävle i Sverige fra 23. april til 7. mai 1995. Canada var regjerende verdensmestere.

Turneringen var preget av NHL-lockouten som varte meste av sesongen 1994/95. For VM-arrangørene så var dette i utgangspunktet et drømmescenario, da en kansellert NHL-sesong ville medføre at verdens beste, skadefrie spillere var tilgjengelige for å spille i turneringen. Da arbeidskonflikten ble løst og NHL-sesongen startet igjen i januar 1995 medførte dette at seriespillet i NHL fortsatte inn i april-mai. Dermed var det nesten ingen NHL-proffer tilgjengelige og lagene besto av spillere fra europeiske ligaer eller NHL-klubbenes farmerlag.

Finland, den «evige toeren» som år etter år hadde vært nære men aldri nådd opp, ble verdensmester for aller første gang etter å ha slått vertsnasjon og erkerival Sverige 4−1 i finalen. Ledet av den svenske treneren Curt Lindström var førsterekken bestående av ungtalentene Ville Peltonen, Saku Koivu og Jere Lehtinen — kjent som «Tupu, Hupu, Lupu»-rekka (Ole, Dole og Doffen på finsk) — fenomenal i turneringen og ble kollektivt innvalgt på all star-laget. I finalen sørget Peltonen for et hattrick med mål etter 08:07, 37:39 og 39:56. Backen og lagkapteinen Timo Jutila la på til 4–0 tidlig i tredje periode før reduserte for vertene. Over 100 000 finner samlet seg i Helsingfors gater etter seieren, og tusenvis av finner hyllet lagets hjemkomst på Kauppatori i hovedstaden. Også den svenske VM-sangen *[[Den glider in]]* ble populær i Finland etter seieren. Det finske VM-gullet forente det finske folket, og det økte sportens popularitet i landet betydelig.

Canada, med et profilløst lag bestående av spillere fra farmerlag, nådde overraskende semifinalen hvor de på bitter vis røk ut mot Sverige etter spilleforlengelse. Canadierne fikk samlet seg og vant bronse etter at de slo Tsjekkia 4–1 i bronsefinalen. Tsjekkerne var også demoraliserte etter sitt semifinaletap mot Finland og ble lett bytte for canadierne. Canadas Andrew McKim fra AHL-klubben Adirondack Red Wings ble turneringens toppscorer.

Nyopprykkede Sveits slet med disiplinen og spilte usammenhengende gjennom turneringen. De rykket ned til etter å tapt nedrykksspillet til Østerrike.

;
;Gruppe A

;Gruppe B

;

;

;

## B-VM i ishockey 1995

B-VM i ishockey 1995 ble arrangert i Bratislava i Slovakia fra 12.–21. april 1995. Vertsnasjonen Slovakia, som hadde imponert under Vinter-OL 1994 i Lillehammer, dominerte turneringen og vant opprykk til A-VM foran Latvia. Den 38 år gamle tidligere NHL-stjernen Peter Šťastný ble turneringens poengkonge med 16 målpoeng.

Romania rykket ned til C-VM på tross av en seier over Storbritannia.

## C1-VM i ishockey 1995

C1-VM i ishockey 1995 ble arrangert i Sofia i Bulgaria fra 20.–26. mars 1995. C1-gruppen ble midlertidig utvidet til ni lag siden at boikotten mot Jugoslavia hadde blitt opphevet. Siden at Jugoslavia tidligere var en C-puljenasjon fikk laget unntaksvis lov til å spille i C1-puljen. Dermed ville to lag rykke ned til C2-VM for 1996 (som senere ble omdøpt til D-VM).

Lagene ble delt inn i tre grupper. De best plasserte lagene fra hver gruppe avanserte til en opprykksrunde for å spille om 1. til 3. plass og opprykk til B-VM. De nest best plasserte lagene skulle spille plasseringskamper om 4. til 6. plass mens de dårligst plasserte lagene fra gruppene i første runde skulle spille plasseringskamper om 7. til 9. plass og om å unngå nedrykk til C2-VM.

To år etter at de hadde feilet klarte Belarus å sikre opprykk til B-VM etter å ha møtt hard konkurranse fra Kasakhstan og Ukraina. Kroatia rykket ned til C2-VM.

;
;Gruppe A

;Gruppe B

;Gruppe C

;

;

;

## C2-VM i ishockey 1995

C2-VM i ishockey 1995 ble arrangert i Johannesburg og Krugersdorp i Sør-Afrika fra 22.–30. mars 1995. De ti lagene ble delt inn i to grupper i en innledende runde som ble spilt som en round robin. De to best plasserte lagene fra hver gruppe skulle spille en finalerunde for å avgjøre 1. til 4. plass og opprykk til C1-VM (senere omdøpt til C-VM). Lagene som endte på tredje og fjerde plass i den innledende runden spilte en plasseringsrunde om 5. til 8. plass. De dårligst plasserte lagene skulle spille en plasseringskamp om 9. plass. Resultatene fra innbyrdes oppgjør fra første runde ble overført.

;
;Gruppe A

;Gruppe B

;

Innbyrdes oppgjør fra gruppespillet overført til finalerunden:
* 21. mars: Spania 3–4 Litauen
* 27. mars: Sør-Korea 3–4 Kroatia

;

Innbyrdes oppgjør fra gruppespillet overført til finalerunden:
* 22. mars: Belgia 10–2 Australia
* 27. mars: Israel 8–1 Sør-Afrika

;

## Se også
* Verdensmesterskapet i ishockey for menn

## Referanser


## Litteratur
* 
* 

## Eksterne lenker
*  Championnats du monde 1995 på Hockeyarchives.info
*  World Senior Championship 1995 på Hokej.SFRP.cz
*   Ishockey-VM 1995 på Ice-Hockey-Stat.com
**
**
**